Kort efter klokken 21 torsdag aften stødte to biler sammen i det nordgående spor på motorvej E45 ved afkørsel 19 Vodskov. - Den ene af bilerne er væltet, og en mand er gået fra stedet, og ham er vi selvfølgelig meget interesseret i at få fat i, siger vagtchef hos Nordjyllands Politi, Jess Faldberg. Der er for nuværende ikke overblik over, hvor mange personer der har været i de implicerede biler. - Men der er heldigvis ikke meldt om nogen tilskadekomne, siger vagtchefen. Vejdirektoratet meddeler, at motorvejen er spærret og vil være det et stykke tid endnu. Politi og redningsmandskab er på stedet. Først klokken 22.30 forventer man, at motorvejen igen er farbar på vejstykket omkring afkørslen. Politiet oplyser fredag klokken 9.30, at de har været i kontakt med manden. - Vi har været i telefoniskkontakt med manden, der var gået fra færdselsuheld. Han var forvirret og chokeret. Planen er nu, at vi skal have en snak med ham på et tidspunkt, fortæller vagtchefen ved Nordjyllands Politi.

Referat:
OPDATERET Manden har nu været i kontakt med politiet - To biler er stødt sammen på motorvej, og den ene er væltet rundt på tage. En mand er gået fra stedet, og politiet leder efter ham.